Sisäministeriö

Hallinto- ja kehittämisosasto

MMM:n lausuntopyyntö susikannan hoitosuunnitelmasta

# Poliisiosaston vastaus

Sisäministeriön poliisiosasto on tutustunut maa- ja metsätalousministeriön lausuntopyyntöön susikannan hoitosuunnitelmasta ja lausuu siitä seuraavaa.

Susikannan hoitosuunnitelmassa on paljon poliisia koskevia kirjauksia, jotka pääasiassa koskevat Poliisihallitusta ja sen alaisia poliisilaitoksia. Poliisiosasto toteaa, että yhteydenpito poliisiosaston, Poliisihallituksen, poliisilaitosten suurpetoasiantuntijoiden ja Suomen riistakeskuksen kesken on jatkuvaa, ja erityisesti sutta koskevat ongelmat niin valvonnan, tutkinnan kuin karkotus- ja lopetusmääräystenkin suhteet ovat hyvin tiedossa.

Hoitosuunnitelmassa on sivulla 14 kirjaus "Sisäministeriön poliisiosaston tulee kohdistaa nykyistä suuremmat taloudelliset resurssit metsästyksen valvontaan.". Poliisiosasto toteaa, että se ottaa poliisille kohdennettujen määrärahojen puitteissa huomioon myös metsästyksen valvontaan ja metsästysrikosten tutkintaan kohdennettavat voimavarat sopiessaan tulostavoitteista Poliisihallituksen kanssa. Rahoituksen ja muiden resurssien kohdentaminen käytännön toimenpiteisiin on Poliisihallituksen tehtävä.

Poliisiosasto esittää hoitosuunnitelman kirjausta muutettavaksi niin, että ehdoton vaatimus suurempien taloudellisten resurssien kohdentamisesta metsästyksen valvontaan muutetaan kuulumaan esimerkiksi seuraavasti: "Sisäministeriön poliisiosasto ottaa voimavarojen mahdollistamissa rajoissa metsästyksen valvonnan huomioon sopiessaan tulostavoitteista Poliisihallituksen kanssa.".

Poliisiosastolla ei ole muuta lausuttavaa asiassa.

Poliisijohtaja Stefan Gerkman

Poliisitarkastaja Seppo Sivula

Asiakirja on sähköisesti allekirjoitettu asianhallintajärjestelmässä. Sisäministeriö 27.08.2019 klo 08:28. Allekirjoituksen oikeellisuuden voi todentaa kirjaamosta.

|  |  |
| --- | --- |
|  |  |
|  | HKO |
|  |  |
|  | Vesa Pihajoki (vesa.pihajoki@poliisi.fi)Harri-Pekka Pohjolainen (harri-pekka.pohjolainen@poliisi.fi) |